Նախկին ռեժիմից տուժած քաղաքացիներն այժմ շոշափելի հույսեր են կապում նոր իշխանությունների հետ եւ փաստաթղթերի տրցակով ներկայանում խմբագրություններ՝ բացահայտելով, թե ինչպես են իրենց կոնկրետ բողոքներին ու ահազանգերին պատասխանել տարբեր պաշտոնյաներ։ Խմբագրություն այցելած նախկին ինժեներ Հակոբ Հարությունյանը մեզ հետ զրույցում ասում է, որ Երեւանի Տերյան 3, 3Ա եւ Կողբացի 30 շենքերի բնակիչներն ունեն ստորգետնյա ավտոտնակներ, որոնք տեղադրված են Տերյան 3, 3 Ա շենքերի հարակից տարածքներում։